text: Danmark har pligt til at forhindre folkedrab.
  Det har 50.000 danskere skrevet under på.
  Det er helt fantastisk at se så mange her i dag og opleve så mange her i dag og så mange aktivister. Det giver mig håb for fremtiden at der er så mange der vil arbejde for palæstinensernes sag.
  Men hvad betyder det egentligt? Altså, at Danmark har PLIGT til at FORHINDRE folkedrab.
  Kan Danmark overhovedet forhindre folkedrabet i Gaza? Det er der mange som har spurgt om. Og de forestiller sig måske at vi mener at Danmark skal sende en ubåd til middelhavet, men sådan noget handler det slet ikke om.
  Først og fremmest, den der PLIGT hvad er det? Ja, det er jo en pligt vi har som medmennesker, men mere bogstaveligt talt, så er det en rent JURIDISK pligt som Danmark har på grund af Folkedrabskonventionen. Det er en klokkeklar aftale og alle medlemslande har PLIGT til at arbejde for at forhindre folkedrab.
  Og ja, vi skal FORHINDRE folkedrabet. Der skal gribes ind MENS det står på. Og man skal ikke vente på at der er faldet dom. Med andre ord skal man gribe ind når man kan se der er RISIKO for folkedrab. Og det må man jo i den grad sige er tydeligt i Gaza.
  Det er derfor vi skriver sådan i borgerforslaget. Vi skriver jo, at “den danske regering bør anerkende RISIKOEN for folkedrab i Gaza”. Fordi, når de gør det, og samtidig skal overholde folkedrabskonventionen, ja så er Danmark altså bogstaveligt talt forpligtet til at forhindre folkedrab.
  I FN-rapporten fra 26. Marts er overskriften, at der er ‘rimelig’ grund til at tro, at Israel begår folkedrab i Gaza og her er så de ting som der også står i rapporten, at Danmark skal arbejde for:
  Så der er nok at gøre.
  Danmark kan ikke gøre det alene, men kan Danmark vise vejen? Kan Danmark få andre lande til at følge trop og sætte en bevægelse i gang, som ikke bare stopper folkedrabet, men som også får løsladt alle de ulovligt fængslede palæstinensere, få alle til at blive opmærksomme på det zionistiske projekt og endelig få stoppet besættelsen og få et frit Palæstina!
  Jeg håber I vil være med til at sikre, at Folketinget ikke får lov at stemme det her borgerforslag ned uden sværdslag, og uden nogen lægger mærke til det. De skal vedtage forslaget og overholde Folkedrabskonventionen - og dem der IKKE stemmer for forslaget, de skal KONFRONTERES med hvad det er de har gjort.
  Free Palestine!
  